ศึกRPC-ปตท.บาน อายัดปันผลผู้ถือหุ้น
ศาลระงับเงินปันผลระยองเพียว หลัง ปตท.สั่งอายัดเงิน 498 ล้านบาท กะทันหัน บริษัทดิ้นส่งทนายยื่นศาลเพิกถอนคำสั่งชั่วคราวทันที
16 มิ.ย. 2555

ศาลระงับเงินปันผลระยองเพียว หลัง ปตท.สั่งอายัดเงิน 498 ล้านบาท กะทันหัน บริษัทดิ้นส่งทนายยื่นศาลเพิกถอนคำสั่งชั่วคราวทันที 
นางศิรพร กฤษณกาญจน์ ผู้จัดการใหญ่ บริษัท ระยองเพียวริฟายเออร์ (RPC) เปิดเผยว่า ค่ำวันที่ 14 มิ.ย.ที่ผ่านมา ศาลแพ่งมีคำสั่งคุ้มครองชั่วคราวห้ามไม่ให้บริษัทจ่ายเงินปันผลระหว่างกาลให้กับผู้ถือหุ้น ตามที่ผู้ถือหุ้นมีมติอนุมัติในการประชุมสามัญผู้ถือหุ้นประจำปี 2555 หุ้นละ 0.94 บาท กำหนดจ่ายวันที่ 15 มิ.ย.ที่ผ่านมา 
ผู้จัดการใหญ่ กล่าวว่า การระงับเงินปันผลดังกล่าวเนื่องจาก ปตท. (PTT) ได้ยื่นคำร้องขอคุ้มครองชั่วคราว เป็นการดำเนินการฉุกเฉิน ขณะดำเนินการทางอนุญาโตตุลาการ ศาลจึงมีคำสั่งอายัดเงินดังกล่าว จนกว่าศาลจะมีคำสั่งเป็นอย่างอื่น
สำหรับการดำเนินการของบริษัท ระยองเพียวฯ จากนี้ ให้ทนายความบริษัทคัดสำนวนคำฟ้องของ ปตท. และเขียนสำนวนเพื่อยืนขอศาลเพิกถอนคำสั่งชั่วคราว โดยจะดำเนินการให้เร็วที่สุด 
ผู้จัดการ กล่าวอีกว่า เงินปันผลที่จ่ายเป็นกำไรสะสมของผู้ถือหุ้น และไม่นำมาชำระหนี้ ปตท. เพราะต้องยึดหน่วงเงินจำนวนนี้ จากความเสียหายที่ ปตท.หยุดส่งวัตถุดิบ เมื่อเทียบกับความเสียหายที่ฟ้อง ปตท. แล้วไม่ถึง 10% ของการเรียกค่าเสียหายกว่า 1.3 หมื่นล้านบาท
ปัจจุบัน RPC หยุดดำเนินกิจการโรงกลั่น และอยู่ระหว่างเสนอขายโรงงานดีเซลและโรงงานไบโอดีเซล ขณะเดียวกันได้เริ่มดำเนินการธุรกิจใหม่ของใบประทานบัตรทำเหมืองแร่ควอตซ์ ซึ่งเป็นต้นทางของการทำโซลาร์เซลล์ เบื้องต้นใช้เงินทุนไม่มาก 20-30 ล้านบาท 
นางนงราม วงษ์วานิช กรรมการผู้จัดการ ศูนย์รับฝากหลักทรัพย์ (TSD) กล่าวว่า เป็นรั้งแรกที่มีการระงับการจ่ายเงินปันตามคำสั่งศาล ซึ่งกรณีของ RPC มีการระงับเงินปันผลทัน